بولیوی‌ده، دولت باشقانی ائوو مورالس‌ین اوردونون و موخالیفتین باسقیسی ایله ایستعفا ائتمه‌سی‌نین آردین‌دان وظیفه‌یه گلن موقتی حکومت، 11 ایل آرا‌دان سونرا، آمریکایا سفیر تعیین ائتدی.
بولیوی خاریجی ایشلر ناظیرلیگی‌نین اجتماعی مئدیا حسابین‌دان ائدیلن آچیقلامادا، خاریجی ایشلر ناظیری کارن لونگاریک‌ین، بولیوی‌نین بیرلشمیش میللت‌لر (بمت) دایمی نماینده‌سی والتر اوسکار سرات‌ی آمریکا سفیرلیگی وظیفه‌سینه گتیردیگینی ائشیتدیریلدی.
سرات‌ین وظیفه‌سینه باشلاماسی اوچون، آتامان ائوو مورالس دستکچی‌لری‌نین اکثریتده اولدوغو سناتورلار مجلیسیندن تصدیق آلماسی لازیم‌دیر.
بولیوی، 2008ده مورالسین لیدرلیگینده، ایچ مسئله‌لرینه قاریشدیغی سببیله اؤلکه‌دکی آمریکا سفیرینی گئری گؤندرمیش، واشینگقون رهبرلیگی ده بولیوی‌یه عینی میثیللمه ایله قارشی‌لیق وئرمیشدی.
ایکی اؤلکه آراسیندا علاقه‌لرین دوزلدیلمه‌سی اوچون 2010-جی ایلده بیر آنلاشما ایمضالانمیش آنجاق نتیجه آلینا بیلممیشدی.
بولیوی‌ده 20 اوکتوبردا تشکیل ائدیلن پرزیدنت سئچیم‌لری‌نین آردین‌دان موخالیفت، سئچیم‌لرده حیله ائدیلدیگینی ادعا ائتمیش و طرف‌لر قارشی‌لیق‌لی اولا‌راق دستکچی‌لرینی کوچه گؤستری‌لرینه چاغیرمیشدی.
تکرار سئچیمه گئدیلمه‌سینی ایسته‌ین موخالیف‌لر، ائوو مورالس‌ین تکرار سئچیم ائدیله‌جگی اعلانی‌نین آردین‌دان، مورالس‌ین قاتیلمادیغی سئچیم‌لر دوزنلننه قدر اعتراضلارین داوام ائدجگینی آچیقلامیشدی.
مورالس، بولیوی باش قرارگاه باشقانی ویلیامز کالیمان‌ین ایستعفا چاغیریشی‌نین آردین‌دان وظیفه‌نی بوراخمیش، موهاجیرت تکلیفینی قبول ائتدیگی مکزیک‌ه گئتمک اوچون بولیوی‌دن آیریلدیغینی بیلدیرمیشدی.
بولیوی چوخ میللت‌لی یاساما مجلیسی‌نین اوست قانادی سناتورلار مجلیسی‌نین باشقان معاوینی موخالیف جنین آنز، اؤلکه‌ده موقتی پرزیدنت وظیفه‌سینه گتیریلمیشدی.
